# Sveriges Television

|  Sveriges Television |
| --- |
|

|  |  |
| --- | --- |
|

|  |
| --- |
|  |

 |

 |
|

|  |  |
| --- | --- |
|

|  |
| --- |
|  |

 |

 |
|

|  |
| --- |
|  Instancia de
negocio emisora pública empresa empresa produtora  |
|  Composto por
 SVT Jönköping (en)  SVT Örebro SVT Göteborg (en)  SVT Jämtland (en)  SVT Umeå (en)  SVT Karlstad SVT Luleå SVT Värmland (en)   |
|  |
|  Nome orixinal
Sveriges Television (sv)  |
|  Nome oficial
Sveriges Television Aktiebolag (sv)  |
|  Cargo dirixente
 Q85396583   |

 |
|

| Características |
| --- |
|  Forma xurídica
Aktiebolag (pt)   |
|  Industria
industria mediática  |
|  Produto ou servizo
televisión  |
|  Licenciada para transmitir para
Suecia  |

 |
|

| Implicados |
| --- |
|  Propietario/a
 Förvaltningsstiftelsen för SR, SVT och UR  |
|  Director/a executivo/a
Anne Lagercrantz 1 de novembro de 2024 Hanna Stjärne 15 de xaneiro de 2015 - 2024 Eva Hamilton 2006 - 30 de novembro de 2014 Christina Jutterström 15 de agosto de 2001 - 2006 Kjell Kullberg 21 de maio de 2001 - 15 de agosto de 2001 Maria Curman 2000 - 21 de maio de 2001 Sam Nilsson 1981 - 1999 Magnus Faxén 1979 - 1981  |
|  Matriz
 Förvaltningsstiftelsen för SR, SVT och UR  |
|  Membro de
 Unión Europea de Radiodifusión Federación Internacional de Arquivos de Televisión  |
|  Ten en propiedade
 SVT1  SVT Barn  SVT Play  SVT24  Kunskapskanalen  SVT World  SVT2  Öppet arkiv (en)  Play Rapport (en)   |
|  Entidades subsidiarias
 SVT1  |

 |
|

| Datas |
| --- |
|  Fundación / creación
17 de setembro de 1934 4 de setembro de 1956 1978  |

 |
|

| Historia |
| --- |
|  Nomeamentos
 Premio do Cinema Europeo ao mellor filme (2004) Premio do Cinema Europeo ao mellor filme (2002) Premio do Cinema Europeo ao mellor filme (2000)  |

 |
|

| Localización |
| --- |
|  Sede
 Estocolmo  |
|  País
 Suecia  |

 |
|

| Códigos e identificadores |
| --- |
|

|  |  |
| --- | --- |
| VIAF | 137243379  |
| ISNI | 0000000406183960  |
| Freebase | /m/01xfw8  |

 |

 |
|

| Fontes e ligazóns |
| --- |
|  Páxina WEB
svt.se  |
|

---

        |

 |
| Wikidata C:Commons |

**Sveriges Television** (abreviado, **SVT**; en galego, "Televisión de Suecia") é a empresa de televisión pública de Suecia. A empresa, separada desde 1979 de Sveriges Radio (compañía pública de radio), non é estatal, senón que está dirixida por unha fundación independente, a *Förvaltningsstiftelsen för Sveriges Radio AB*, na que os membros do seu Consello de Administración son elixidos polo Parlamento Sueco.

A SVT mantivo o monopolio da televisión en Suecia ata a chegada das emisoras privadas vía satélite en 1987 e a posterior entrada analóxica da cadea privada TV4 en 1992.

A SVT é membro da Unión Europea de Radiodifusión, aínda que o ingreso como un dos 23 membros fundadores corresponde a Sveriges Radio, xa que ambas actúan por separado.

## Historia

A base da cadea de televisión está na emisora de radio Sveriges Radio (nos seus inicios, Radiotjänst), organismo creado en 1925.

Radiotjänst comezou a facer probas do sinal de televisión en 1954 desde a Universidade Tecnolóxica Real de Estocolmo, e a cadea de televisión comezou en período de probas desde o 4 de setembro de 1956 como *Radiotjänst TV*. Estableceuse posteriormente que dita cadea financiaríase a través dun canon televisivo, do mesmo xeito que o servizo de radio. En 1957, momento no que comezaron as emisións regulares da cadea de televisión, Radiotjänst pasou a chamarse Sveriges Radio (SR). Un ano despois iniciaríanse os servizos informativos (Aktuellt)

En 1966 comezaron a emitir en cor (de forma continua en 1970) e a súa segunda cadea de televisión nacería o 5 de decembro de 1969. A intención da creación da segunda cadea era fomentar unha competencia entre ambas cadeas, que pasarían a chamarse TV1 e TV2. Tamén nacerían as desconexións rexionais a comezos dos anos 70.

En 1979 Sveriges Radio sufriu unha importante remodelación. Pasaría a haber unha empresa, Sveriges Radio AB, que aglutinase 4 compañías: Sveriges Radio (SR, Radio nacional), Sveriges Lokalradio (LRAB, radio local; máis tarde fusionaríase con SR), Sveriges Utbildningsradio (UR, televisión educativa), e Sveriges Television (SVT, televisión). Desde ese momento, a SVT iría por separado dentro dunha mesma compañía.

Durante os anos 80 produciuse outra reestruturación das cadeas: TV1, unha televisión centralizada na sede de Estocolmo, e TV2 con desconexións territoriais, con ambas cadeas competindo entre si. En 1988 a cadea pasaría a emitir por completo en Stereo, e tamén lanzaría unha cadea vía satélite chamado TV4 (actualmente, SVT Europa), que nun principio emitiría só para o Sur de Finlandia pero que co aumento da súa cobertura en 1997 converteríase na cadea europea de SVT.

Ese período tamén supuxo para a SVT a perda da súa monopolio televisivo. Primeiro coa aparición das cadeas privadas que só podían emitir vía satélite (como TV3 en 1987), e posteriormente o monopolio en analóxico, coa concesión de licenza analóxica en 1992 para a cadea privada xa existente en satélite TV4.

En 1994 a cadea pasou a estar controlada por unha Fundación cuxo obxectivo é "garantir a independencia dos organismos públicos de radiodifusión" produciuse unha nova reestruturación na que as dúas cadeas deixarían de competir entre si, e pasaban a chamarse SVT 1 e SVT 2.

En 1999 comezaron as probas de emisión de cadeas en Televisión Dixital Terrestre, lanzando varias cadeas rexionais e o especializado en informativos SVT24. En 2001 prodúcese unha remodelación completa na organización, que ata cambia de logo, e que levou a unha reorganización importante na que SVT1 pasaría a ser a cadea xeneralista e SVT2 dedicaríase a unha audiencia máis xuvenil.

Sveriges Television comezou os seus servizos de vídeo baixo demanda en Internet en 2006, a emisión dunha cadea en alta definición chamado SVT HD, e desde 2005 levou a cabo a transición do analóxico ao dixital, completada en 2007. En 2008 cambiou os logotipos de SVT1, SVT2 e Barnkanalen que pasou a chamarse SVTB.

## Organización

Desde 1994 a SVT é dirixida por unha Fundación cuxo obxectivo é tratar de garantir a independencia dos medios públicos.

A Fundación propietaria, dirixida por un Directorio de 11 membros nomeados polo Goberno a partir de propostas dos grupos políticos, non pode incidir na Organización, Financiamento, Oferta de programas ou orientación, que recae na Dirección de programas e Dirección Executiva. Ademais, a elección do presidente da Fundación non se realiza inmediatamente logo de celebrarse as eleccións, senón que se ten que esperar un ano ao termo das mesmas. O cargo de Presidente dura 4 anos e o dos membros do Consello 8 anos.

## Financiamento

Os suecos deben pagar un canon polo mantemento dos servizos públicos de radiodifusión que se reparte entre as empresas Sveriges Television, Sveriges Radio e Sveriges Utbildningsradio (aínda que o goberno pode variar as cotas que perciban). O diñeiro do canon, aproximadamente 2000 coroas suecas, págase a través dunha conta do Banco de Suecia, e é cobrada pola empresa Radiotjänst i Kiruna AB.

SVT ten prohibida a emisión de publicidade nos seus espazos, polo que o canon é a súa principal fonte de financiamento.

## Cadeas

Cartel de benvida a SVT nun corredor das oficinas.
Sveriges Television encárgase das seguintes cadeas:

* **SVT 1 **SVT 2 **SVT Barnkanalen**: Anteriormente coñecido como SVTB. Cadea dedicada especialmente á infancia. Emite de 7 a 19.
* **Kunskapskanalen**: Cadea dedicada á cultura e á ciencia, levado conxuntamente por Sveriges Television e Sveriges Utbildningsradio.
* **SVT24**: Cadea dedicada as 24 horas á información e noticias. Ademais ofrece programas de debate e entrevistas.
* **SVT1 HD**: Simulcast en HD de SVT1 no que se emiten os programas de SVT1 en alta definición. Substituíu a SVT HD o 20 de setembro de 2010.
* **SVT1 HD**: Simulcast en HD de SVT2 no que se emiten os programas de SVT2 en alta definición.

Ademais destas cadeas, Sveriges Television leva varios rexionais e ten unha versión internacional chamada **SVT World**, que emite o mellor da produción propia das cadeas de SVT para o resto do mundo a través dos satélites Eurobird (toda Europa e Oriente Medio) e Thaicom (gran parte de África, Asia e Oceanía). Tamén emiten vía satélite (bastante estendido a raíz das cadeas privadas) por Viasat, e a través do cable. Tamén existe unha plataforma de Internet (**SVT Play**) no que se poden ver os programas de SVT continuamente.

## Notas

## Véxase tamén

### Ligazóns externas

* Sveriges Television *(en sueco)*
* Programación da SVT Arquivado 16 de xullo de 2012 en Wayback Machine.
* SVT Play
* SVT VODcasts Arquivado 16 de febreiro de 2006 en Wayback Machine.